
PRVI DIO. 

1. ZNAK SVETOGA KRIŽA. 

f U ime Otca i Sina i Duha Sve¬ 
toga. Amen. 

2. GOSPODNJA MOLITVA 

ILI OTČENAŠ. 

Otče naš, koji ješi na nebesima, 

1. sveti se ime tvoje. 

2. Dođi kraljevstvo tvoje. 

3. Budi volja tvoja, kako na nebu, 
tako i na zemlji. 

4. Kruh naš svagdanji daj nam danas. 

5. I ođpusti nam duge naše, kako i 
mi odpuštamo dužnicima našim. 

6. I ne uvedi nas u napast, 

7. nego izbavi nas od zla. Amen. 

3. ANĐEOSKI POZDRAV. 

1. Zdravo Marijo, milosti^puna, Go¬ 
spodin s tobom; 

2. blagoslovljena ti među ženama, * 
i blagoslovljen plod utrobe tvoje 
Isus. 

3. Sveta Marijo, Majko Božja, * moli 
za nas grješnike * sada i na čas 
smrti naše. Amen. 

4* SLAVA OTCU* 

Slava Otcu i Sinu i Duhu Svetomu. 
* Kako bijaše na početku, * tako 
i sada, i vazda, * i u vieke vje¬ 
kova. Amen. 

5* VJEROVANJE APOSTOL¬ 
SKO* 

1. Vjerujem u Boga, Otca svemogu¬ 
ćega, stvoritelja neba i zemlje. 

2. I u Isusa Krista, Sina njegova 
jedinoga, Gospodina našega, 

3. koji je začet po Duhu Svetom, 
rođen od Marije Djevice, 

4. mučen pod Poncijem Pilatom, * 
razpet, umro i pokopan; 

5. sašao nad pakao, treći dan uzkrs- 
nuo od mrtvih; 

6. uzašao na nebesa, sjedi o desnu 
Boga Otca svemogućega; 

7. odonud će doći suditi žive i mrtve. 

8. Vjerujem u Duha Svetoga, 

9. svetu Crkvu katoličku, 

10. obćinstvo svetih, 

11. oproštenje grieha, 

12. uzkrsnuće tiela, 

13. život vječni. Amen. 

6* DESET ZAPOVJEDI 
BOŽJIH* 

1. Ja sam Gospodin Bog tvoj; ne¬ 
maj drugih bogova uz mene. 

2. Ne izusti imena Gospodina Boga 
svojega izprazno. 

3. Spomeni se, da svetkuješ dan 
Gospodnji. 

4. Poštuj otca i mater, da dugo ži¬ 
viš i dobro ti bude na zemlji. 

5. Ne ubij. 

6. Ne sagrieši bludno. 

7. Ne ukradi. 

8. Ne reci lažnoga 'svjedočanstva 
na bližnjega svoga. 

9. Ne poželi žene bližnjega svoga. 

10. Ne poželi nikakve stvari bližnjega 

svoga. 

7. PET ZAPOVIEDI CRKVE¬ 
NIH. 

1. Svetkuj zapovjedne blagdane. 

2. Slušaj pobožno svetu Misu u ne¬ 
djelju i u ostale zapovjedne blag¬ 
dane. 

3. Posti zapovjedne poste, i u odre¬ 
đene dane ne mrsi. 

4. Svake se godine najmanje jedan¬ 
put izpoviedi, i o Uzkrsu se pri¬ 
česti. 

5. Ne svatbuj svečano u zabranjeno 
vrieme. 

8. SEDAM SVETIH SAKRA¬ 
MENATA. 

1. Krštenje. 

2. Potvrda. 

3. Presveti Oltarski Sakramenat. 

4. Pokora. 

5. Posljednje pomazanje. 

6. Sveti red. 

7. ženitba. 

Što treba znati o svetim sakra¬ 
mentima. 

1. Za spas je najpotrebniji sakra¬ 
menat krštenja, * koji oprašta iztočni 
grieh * i sve griehe učinjene prije 
krštenja. 

U njemu dobivamo posvećujuću mi¬ 
lost i postajemo djeca Božja. 

Svak smije u nuždi krstiti. 

Krsti se ovako: * Kršteniku se po- 
lieva glava vodom i ujedno se izgo¬ 
varaju Kristove rieči: * Ja te krstim 
u ime Otca i Sina i Duha Svetoga. 

2. U sakramentu potvrde daje Duh 
Sveti potvrđeniku * polaganjem bi¬ 
skupovih ruku, mazanjem svetom 
krizmom i molitvom, * da može 
svoju vjeru stalno priznavati i po 
njoj živjeti. 

Kum treba da je katoličke vjere i 
da je sam već potvrđen. 




3. Presveti Oltarski Sakramenat je 
* pravo tielo i prava krv Isusa Kri¬ 
sta pod prilikama kruha i vina, * 
našoj duši za hranu. 

U svetoj pričesti primamo tielo i 
krv Gospodina našega Isusa Krista 
duši za hranu * te se najuže sđru- 
žujemo s Isusom Kristom, Bogom i 
Spasiteljem svojim. 

Sveta pričest umnožava nam po- 
svećujuću milost, * oprašta male grie- 
he i čuva od smrtnih,* daje pomoć 
za dobra djela i tako nam osigurava 
život vječni. 

4. U sakramentu pokore ili svete 
izpoviedi * biskup ili svećenik mje¬ 
sto Boga opraštaju nam griehe. 

5. Sakramenat posljednjeg poma¬ 
zanja naređen je od Isusa Krista za 
bolestnike, * na korist duše, a više 
puta i tiela. 

Bolestnik ga mora primiti, ako je 
moguće, dok je još u sviesti. 

6. U sakramentu svetoga reda po¬ 
djeljuje se svećenička vlast i milost, 
* osobito vlast: * pretvarati kruh i 

vino u tielo i krv Isusovu, * opra¬ 
štati griehe i naučavati nauk Kristov. 

Biskupe i svećenike daje nam Isus, 
da nas vode u život vječni. 

7. ženitba je sakramenat, kojim se 
podjeljuje roditeljska vlast i milost. 

ženitbu je naredio sam Bog u ze¬ 
maljskom raju, * a Isus ju je uzvi- 
sio na sakramenat. 

ženitbeni vez traje do smrti muža 
ili žene. 

9. SEDAM GLAVNIH 
GRIBHA. 

1. Oholost. 

2. Skupost. 

3. Bludnost. 

4. Zavist. 

5. Neumjerenost u jelu i pilu. 

6. Srdi tost. 

7. Lienost. 

10. PET GLAVNIH ISTINA 
KRŠĆANSKIH. 

1. Samo je jedan Bog. 

2. Tri su božanske osobe. 

3. Bog je sve stvorio, sve izdržava 
i upravlja. 

4. Sin je Božji čovjekom postao i 
smrću nas svojom na križu ođ- 
kupio. 

5. Bog dobro viekom nagrađuje, a 
zlo viekom kazni. 

11. DUŽNOSTI KRŠĆANSKE. 

1. Kloni se zla duhovnoga ili grieha. 

2. čini dobro, ili: * drži zapoviedi 
Božje i živi krepostno. 

12, TRI ROGOSLOVSKE 
KREPOSTI, 

1. Vjera. 

2. Ufanje. 

3. Ljubav. 

13, DJELO VJERE, 

Vjerujem u te, Bože moj, * da si 
jedan jedini božanstvom, a troj oso¬ 
bama, * Otac, Sin i Duh Sveti. 

Vjerujem, da je druga osoba, Sin 
Božji, * krepošću Duha Svetoga čo¬ 
vjekom postao, * rodio se i sve nas 


odkupio; * i da će doći suditi žive 
i mrtve; * da će dobre naplatiti sla¬ 
vom nebeskom, * a grješnike kazniti 
mukama paklenim. 

Vjerujem nadalje sve ono, * što 
vjeruje i vjerovati uči sveta Mati 
Crkva rimokatolička. 

A sve to vjerujem zato, * što si 
to naviestio ti, Bože, * koji si neiz¬ 
mjerna mudrost i vjekovita istina, * 
koji ne možeš prevariti niti prevaren 
biti, * jer sve znaš i vidiš. 

O Bože, umnoži vjeru moju! 

14. DJELO UFANJA. 

Ufam se u te, o premilortivi Bože 
moj, * da ćeš mi po zaslugama muke 
i smrti Isusove * i po mojim dobrim 
djelima, s pomoću tvojom učinjenim, 
* oprostiti sve griehe i dati slavu 
nebesku. 

A to se ufam zato, * što ti, Bože 
svemogući, * dati možeš, što si obe¬ 
ćao. * i u obećanju si svojem stalan 
i vjeran. 

O Bože, .učvrsti ufanje moje! 













15. DJELO LJUBAVI I SKRIL 
ŠENJA. 

Ljubim te, o Bože moj, * svim 
srdcem i dušom svojom nada se, * i 
više nego samoga sebe; * jer si ti 
sam po sebi svake ljubavi dostojan, 

* i poradi tebe ljubim bližnjega svoga 
kao samoga sebe. 

O Bože, * užezi ognjem ljubavi 
svoje srdce moje, * te iz ove goruće 
prama tebi ljubavi jako se kajem, * 
što sam ikada Uvriedio tebe, neiz¬ 
mjerno dobro. 

Mrzim na sve griehe života svoga, 4 

* i to većma nego na ikoje drugo 
zlo. * O da te niesam nikada uvrie¬ 
dio! * Tvrdo odlučujem, da ću se ču¬ 
vati svakoga grieha, * te volim 4 
umrieti, nego ikojim griehom, * oso¬ 
bito smrtnim uvriediti tebe, najveće 
dobro. A sve ću počinjene griehe po 
milosti tvojoj iskreno izpovjediti * i 
dostojnu za njih pokoru učiniti. 

Smiluj mi se dakle, o svemogući 
Isuse, * i budite mi na pomoć, * mi¬ 
lostiva Marijo i sveti Josipe! Amen. 

16. ČETIRI POSLJEDNJE 
STVARI ČOVJEKA. 

Smrt, sud, pakao i kraljev¬ 
stvo nebesko. 

„U svim djelima svojim spomeni se po¬ 
sljednjih svojih stvari, * pa ne ćeš nikada 
sagriešiti“. 

17. DAROVI DUHA SVE¬ 

TOGA. 

1. Mudrost, 

2. razum, 

I 3. savjet, 

: 4. jakost, 

5. znanje, 

6. pobožnost, 

7. strah Božji. 

18. OSAM BLAŽENSTVA. 

1. Blaženi siromasi duhom, jer je nji¬ 
hovo kraljevstvo nebesko. 

2. Blaženi krotki, jer će baštiniti 
zemlju. 

3. Blaženi žalostni, jer će se utješiti. 

4. Blaženi, koji gladuju i žeđaju 
pravde, jer će se nasititi. 

5. Blaženi milosrdni, jer će milosrđe 
postići. 

6. Blaženi, koji su čista srdca, jer će 
Boga vidjeti. 

7. Blaženi mirotvorci, jer će se sinovi 
Božji zvati. 

8. Blaženi, koji su progonjeni radi 
pravde, jer je njihovo kraljevstvo 
nebesko. 

19. TJELESNA DJELA MILO¬ 

SRĐA. 

1. Gladna nahraniti, 

2. žedna napojiti, 

3. gola zaodjeti, 

4. gosta primiti, 

5. sužnja ođkupiti, 

6. bolestna pohoditi, 

7. mrtva ukopati. 

20. DUHOVNA DJELA MILO¬ 

SRĐA. 

1. Grješnika pokarati, 

2. neuka poučiti, 

3. dvoumnoga dobro savjetovati, 

4. tužna utješiti, 

5. krivicu strpljivo podnositi, 

6. uvreditelju oprostiti, 

7. za žive i mrtve Bogu se moliti. 

21. DEVET TUĐIH GRIEHA. 

1. Svjetovati grieh, 

2. zapovieđati grieh, 

3. privoljeti na tuđi grieh, 

4. nagovarati na grieh, 

5. hvaliti tuđi grieh, 

6. šutjeti na grieh, 

7. ne pokarati grieh, 

8. pomagati grieh, 

9. braniti tuđi grieh. 

22. ŠEST GRIEHA PROTIV 
DUHA SVETOGA. 

1. Ufati se preuzetno u milosrđe 
Božje, 

2. očajavati o milosti Božjoj, 

3. protiviti se priznatoj istini kršćan¬ 
ske vjere, 

4. zavidjeti bližnjemu darove Božje, 

5. odbijati tvrdokorno spasonosne 
opomene, 

6. uztrajati u nepokori. 

23. ČETIRI U NEBO VAPI¬ 
JUĆA GRIBHA. 

1. Hotimično ubojstvo, 

2. sodomski grieh, 

3. tlačenje ubogih, udovica i sirota, 

4. ustavi janje zaslužene plaće. 

DRUGI DIO. 

24. ZDRAVO KRALJICE. 

Zdravo Kraljice, majko milosrđa; 
* živote ,slasti i ufanje naše, zdravo! 
K tebi vapijemo prognani sinovi Evi¬ 
ni. K tebi uzdižemo tugujući i plačući 
u ovoj suznoj dolini. Svrni dakle, od¬ 
vjetnice naša, one svoje milostive oči 
na nas, te nam poslije ovoga pro¬ 
gona pokaži Isusa, blagosloveni plod 
utrobe svoje. O blaga, o mila, o slad- 
ka Djevice Marijo! 


3 

25. MOLITVA SV. BER¬ 
NARDA. 

Spomeni se, o predobrostiva Dje¬ 
vice Marijo, * kako se nije nikad 
čulo, da si ikoga zapustila, * koji se 
k tebi u zaštitu' utekao, * tvoju po¬ 
moć zatražio i tvoj zagovor zapro¬ 
sio. * Ovim pouzdanjem obodren * 
utječem se i ja k tebi, Djevice dje¬ 
vica, * k tebi, Majko, dolazim, * 
pred tobom eto stojim ja griešnik i 
uzdišem. * Nemoj, Majko Rieči Božje, 
* prezreti rieči mojih, * nego ih mi¬ 
lostivo poslušaj i usliši. — Amen. 

26 ANĐEO GOSPODNJI. 

Anđeo Gospodnji naviestio Mariji. 

I ona začela po Duhu Svetomu. 

Zdravomarijo. 

Evo službenice Gospodnje . 

Neka mi bude po rieči tvojoj. 

Zdravomarijo. 

I rieč tielom postala. 

I prebivala među nama. 

Zdravomarijo. 

Moli za nas sveta Bogorodice. 

Da dostojni postanemo obećanja 
Kristovih. 

Pomolimo se. Milost svoju, 
molimo te Gospodine, ulij u duše na¬ 
še, * da mi, koji smo po anđelovu 
navještenju spoznali utjelovljenje 
Krista, Sina tvoga * po muci njego¬ 
voj i križu k slavi uzkrsnuća prive¬ 
deni budemo. * Po istom Kristu Go¬ 
spodinu našem. Amen. 

Tri slavaotcu, zdravomarijo. 

Na večer još za vjerne mrtve: Otčenaš, 
zdravo marijo i pokoj vječni. 

27. KRALJICE NEBA. 

Kraljice neba, raduj se, Aleluja. 

Jer koga si bila dostojna nositi, 
Aleluja. 

Uzkrsnu, kako je rekao, Aleluja, 

Moli za nas Boga! Aleluja. 

Raduj se i veseli se, Djevice Ma¬ 
rijo, Aleluja. 


Jer uzkrsnu Gospodin uistini. Ale¬ 
luja. 

Pomolimo se. Bože, koji si se 
dostojao razveseliti sviet uzkrsnućem 
Sina svoga, Gospodina našega Isusa 
Krista, * daj, molimo te, da po njego¬ 
voj Majci, Djevici Mariji, * postigne¬ 
mo radosti vječnoga života. * Po 
istom Kristu Gospodinu našem. Amen. 
% 

28. JUTARNJA MOLITVA. 

t U ime Otca i Sina i Duha Sve- 
. toga. Amen. 

Klanjam ti se, svemogući, vječni 
Bože, * Otče Stvoritelju, Sine Odku- 
pietlju, Duše Sveti Posvetitelju. * Ča¬ 
stim te, hvalim, i blagosivam, * za¬ 
hvaljujući ti za sva dobročinstva i 
milosti koje si mi udielio, * a oso¬ 
bito što si me noćas od svakoga zla 
sačuvao * i dao da dočekam početak 
ovoga dana. * Tebi posvećujem sve 
svoje misli, sve svoje rieči i sva svo¬ 
ja djela, * a Blaženoj Djevici Mariji 
darujem sve zasluge i oproštenja što 

ću ih danas zadobiti, * preporuču¬ 
jući joj osobito... 

Otčenas, zdravomarijo, slavaotcu. 

Sladko Srdce mog Isusa, daj da te 
ljubim sve to više. * Sladko Srdce 
Marijino, budi moje spasenje. 

Pod obranu se tvoju utječemo, sve¬ 
ta Bogorodice. * Ne odbij nam molbe 
u potrebama našim, * nego nas od 
svih pogibli uviek oslobodi, * Dje¬ 
vice slavna i blagoslovljena. * Go¬ 
spođo naša, Zagovornice naša! * Sa 
svojim nas Sinom pomiri, * svojemu 
nas Sinu preporuči, * svojemu nas 
Sinu izruči! 

Tri zdravomarijo. 

Anđele Božji, koji si čuvar moj, * 
mene tebi preporučena od previsoke 
milosti božanske * ovoga dana pro- 
svjetljuj, čuvaj, upravljaj i ravnaj. 
Amen. 

O sveti Josipe, poočime Isusov * i 
pravi zaručniče Blažene Djevice Ma¬ 
rije, * moli za me i za sve koji se 
danas nalaze na času smrti. Amen. 

29. VEČERNJA MOLITVA. 

t U ime Otca i Sina i Duha Sve¬ 
toga. Amen. 

Zahvaljujem ti, predobri Bože, za 
sva dobročinstva, * kojima je danas 
obdarila milosrdna ruka tvoja dušu 
moju * i sačuvala mi zdravlje tiela. 

* Zahvaljujem ti za sve ove darove * 
i skrušeno priznajem nezahvalnost i 
nestalnost moju. 

Prosvietli, premilostivi Bože moj, 
sada pamet moju * i podaj mi milost, 
da se spomenem sviju grieha svojih, 

* što sam ih danas učinio. * Probudi 
volju moju mogućom krepošću svo¬ 
jom, * da skrušenim srdcem poža¬ 
lim, * što sam uvriedio tebe, najveće 
dobro moje. 

Izpit savjesti. 

Smilovao mi se svemogući Bog, * 
ođpustio mi griehe moje * i priveo 
me u život vječni. Amen. 

Oproštenje, f odrješenje i odpu- 
štenje grieha mojih * podao mi sve¬ 
mogući i milosrdni Gospodin. Amen. 

Kajem se, o Isuse moj, iz svega 
srđca, * što sam uvrieđio tebe, Boga 
svojega, * neizmjerno dobro, * koje 
ljubim više nego sve ostalo. * Opro¬ 
sti mi, Isuse, oprosti. * Odlučujem 
čvrsto, * da ču se u buduće po mi¬ 
losti tvojoj čuvati svakoga grieha. 

Brani nas Gospodine, kad bdijemo; 

* čuvaj nas kad spavamo; * da bdi¬ 
jemo s Kristom i počivamo u miru. 

* Dostoj se, Gospodine, ovu noć bez 
grieha nas sačuvati! * Smiluj nam 
se Gospodine, smiluj nam se! 

Pohodi, molimo te, Gospodine, pre¬ 
bivalište ovo * i svaku zasjedu ne- 
prijateljevu od njega odvrati! * An¬ 
đeli tvoji neka prebivaju u njemu, * 
koji neka nas u miru čuvaju, * a 
vazda. Amen. 

Tri zdravomarijo. 

O Gospođo moja, o Majko moja! * 
Tebi se sasvim prikazujem, * pa da 
ti se pokažem odanim, posvećujem ti 
noćas * svoje oči, svoje uši, svoja 
usta, svoje srdce, * upravo svega sebe. 

* Kad sam dakle sav tvoj, o premila 
Majko, * čuvaj me, brani me, kao 
stvar svoju. 

Anđele Božji, koji si čuvar moj, 

* mene tebi preporučena od previso¬ 
ke milosti božanske * prosvjetljuj, 
čuvaj, upravljaj i ravnaj. Amen. 

O sveti Josipe, poočime Isusov * 
i pravi zaručniče Blažene Djevice 
Marije, * moli za me i za sve one, 
koji se noćas nalaze na času smrti. 
Amen. 

Gospodin me blagoslovio; * od na¬ 
gle, nenadane i zle smrti i od sva¬ 
koga zla čuvao, * u život vječni pri¬ 
veo, * i dušama vjernih mrtvih po¬ 
koj vječni darovao! Amen. 

Božansko Srdce Isusovo, * obrati 
grješnike, spasi umiruće, izbavi duše 
iz čistilišta. 

30. KOD SVETE IZPOVIEDI. 

Prije izpoviedi treba izpitati svoju sa¬ 
vjest, zatim se pokajati, t. j. žaliti i mrziti 
na učinjene griehe te odlučiti da ćemo 

se popraviti i ne ćemo više griešiti; a po¬ 
slije izpoviedi izvršiti naređenu pokoru. 

Izpovied se počinje ovako: 

Skrušeno izpovieđam svoje griehe, 
koje sam učinio od ... 

Zatim treba skrušeno i iskreno izpovje- 
diti svoje griehe. — Izpovied se završuje 
ovako: 

Kajem se od svega srdca, * što 
sam uvriedio Boga, najveće i najmi¬ 
lije dobro. * Mrzim na sve griehe i 
tvrdo odlučujem, da ću se popraviti 

* i da ne ću više griešiti. 

31. PRIJE SVETE PRIČESTI. 

Prije svete pričesti treba probuditi vjeru , 
ufanje, ljubav i pokajanje, a onda iz- 
moliti: 

Izpovieđam se Bogu svemogućemu, 

* blaženoj Mariji vazda Djevici, * bla¬ 
ženomu Mihovilu arkanđelu, * blaže¬ 
nomu Ivanu Krstitelju, * svetim apo¬ 
stolima Petru i Pavlu, * blaženomu 
našemu Otcu Franji, * svima sveti¬ 

ma, * da sam sagriešio vrlo mnogo 
mišlju, riečju i djelom; * moj grieh, 
moj grieh, moj preveliki grieh. * Za¬ 
to molim blaženu Mariju vazda Dje¬ 
vicu, * blaženoga Mihovila arkanđela, 

* blaženoga Ivana Krstitelja, * svete 
apostole Petra i Pavla, * blaženoga 
našega Otca Franju, * sve svete * 
da se mole za me Gospodinu Bogu 
našemu. Amen. 

Smilovao nam se svemogući Bog, * 
odpustio nam griehe naše * i priveo 
nas u život vječni. Amen. 

Oprošten je, f odrješenje i ođpušte- 
nje grieha naših * podao nam sve¬ 
mogući i milosrdni Gospodin. Amen. 

Gospodine, nisam dostojan da uni- 
đeš pod krov moj, * nego samo reci 
rieč i ozdravit će duša moja. 

32. POSLIJE SV. PRIČESTI. 

Poslije svete pričesti treba probuđivati 
čuvstva klanjanja, zahvaljivanja i ljubavi. 

Dušo Kristova, posveti me. 

Tielo Kristovo, spasi me. 

Krvi Kristova, napoj me. 

Vodo iz prsi Kristovih, operi me. 
Muko Kristova, podkriepi me. 

O dobri Isuse, usliši me. 

Među rane svoje sakrij me. 

Ne dopusti, da se odielim od tebe. 
Od neprijatelja huđoga brani me. 
Na čas smrti moje zovni me. 

I zapoviedi mi, da dođem k tebi. 
Da te sa svetima tvojim hvalim 
U vieke vjekova. Amen. 

Pred Tazpelom: 

Evo, moj dobri i presladki Isuse 

* pred licem tvojim bacam se na ko¬ 
ljena * i s najvećim žarom srdca 
molim te i zaklinjem: * daj mi u 
srdce utisni živa čuvstva vjere, ufa¬ 
nja i ljubavi * te pravu pokoru za 
griehe moje * i čvrstu odluku, da 
se popravim. 

To molim promatrajući u sebi * i 
gledajući u pameti tvojih pet rana * 
i imajući pred očima ono, što prorok 
David reče o tebi, * dobri Isuse: * 
„Probadaju ruke moje i noge moje, 

* broje sve kosti moje. 41 

Otcenaš, zdravomarijo, slavaotcu. 


33. SVETA MISA. 

Sveta Misa je nekrvno obnavljanje 
Isusove žrtve na Križu, * u kojoj 
Isus Krist po svećeničkim rukama, * 
pod prilikama kruha i vina * prika¬ 
zuje samoga sebe vječnome Otcu. 

Sveta Misa ima istu neizmjernu 
vriednost, koju ima žrtva na Kalva¬ 
riji, * stoga je ona najsavršeniji čin 
klanjanja, zahvaljivanja, zadovoljšti¬ 
ne i molitve. 

Moramo joj prisustvovati živom 
vjerom i najvećim strahopočitanjem, 

* pobožno pratiti njezine djelove: * 
t. j. pripravu ili predmisu * prika¬ 
zanje, pretvorbu, pričest i svršetak 

* pobožno pratiti svećenika, koji je 
i u naše ime služi. 

34. POKLON ISUSU U CRKVI. 

Klanjamo ti se, presveti Gospodi¬ 
ne Isuse Kriste, * ovdje i po svim 
tvojim crkvama, koje su po cielom 
svietu * i blagosivamo te, * jer si 

po svojem svetom križu odkupio 
sviet. 

O sveta gostbo, na kojoj se Krist 
blaguje, * slavi se spomen muke nje¬ 
gove, * duša se napunja milosti i 
daje nam se zalog buduće slave. 

Kruh s neba dao si njima. 

Koji svaku slast u sebi ima. 

Pomolimo se. Bože, koji si 
nam u divnom Sakramentu ostavio 
uspomenu muke svoje, * podaj nam, 
molimo, tako častiti sveta otajstva 
Tiela i Krvi tvoje, * da vazda osje¬ 
ćamo u sebi plod odkupljenja tvo¬ 
jega.. * Koji živiš i kraljuješ u vieke 
vjekova. —• Amen. 

35. PRIJE JELA. 

t U ime Otca i Sina i Duha Sve¬ 
toga. Amen. 

Otčenaš, zdravomarijo, slavaotcu. 

Pomolimo se. Blagoslovi, Go¬ 
spodine, nas i ove tvoje darove, * što 
ćemo ih po tvojoj darežljivosti uži¬ 
vati. * Po Kristu Gospodinu našemu. 
Amen. 

36. POSLIJE JELA. 


t U ime Otca i Sina i Duha Sve¬ 
toga. Amen. 

Zahvaljujemo ti svemogući Bože, za 
sva dobročinstva tvoja. * Koji živiš 
i kraljuješ u vieke vjekova. Amen. 

Slava Otcu i Sinu i Duhu Sveto¬ 
mu, * kako bijaše na početku, * tako 
i sada i vazda, * i u vieke vjekova. 
Amen. 


37. PRIJE RADA. 

► 

Djela naša, mplimo Gospodine, * 
milošcu svojom preteci i pomoću 
prati, * da svaka naša molitva i rad¬ 
nja * s tobom vazda počinje i početa 

i 

da se s tobom do vršu je. * Po Kristu 
Gospodinu našem. Amen. 

% 

38. POSLIJE RADA. 


Zahvaljujemo ti, svemogući Bože, 
za sva dobročinstva tvoja. * Koji ži¬ 
viš i kraljuješ u vieke vjekova. Amen. 


Slavaotcu. 

39* KRIŽNI PUT, 


1. postaja: Isusa osuđuju na smrt. 

2. Isus prima na se križ. 

3. Isus pada prvi put pod križem. 

4. Isus susreta svoju svetu Majku. 

5. Simon Cirenac pomaže Isusu no¬ 
siti križ. 

6. Veronika pruža Isusu rubac. 

7. Isus pada drugi put pod križem. 

8. Isus tješi jeruzalemske žene. 

9. Isus pada treći put pod križem. 

10. Isusa svlače. 

11. Isusa pribijaju na križ. 

12. Isus umire na križu. 

13. Isusa skidaju s križa. 

14. Isusa polažu u grob. 

Šest puta Otčenaš, zdravomarijo i slava- 


otcu. 


TREĆI DIO* 

40* GOSPINA KRUNICA* 

t U ime Otca i Sina i Duha Sve¬ 
toga. Amen. 

Vjerovanje, Otčenaš, zdravomarijo. 

Koji neka umnoži vjeru. 
Zdravomarijo. 

Koji neka nam utvrdi ufanje. 
Zdravomarijo. 

Koji neka nam usavrši ljubav. 
Slavaotcu. 

Krunica radostna. 

1. Koga si, Djevice, po Duhu Sveto¬ 
mu začela. 

2. Koga si, Djevice, Elizabeti u po¬ 
hode nosila. 

3. Koga si, Djevice, rodila. 

4. Koga si, Djevice, u hramu prika¬ 
zala. 

5. Koga si, Djevice, u hramu našla. 










Krunica žalostna. 


1. Koji se za nas krvlju znojio. 

2. Koji je za nas bičevan bio. 

3. Koji je za nas trn i em krunjen bio. 

4. Koji je za nas težki križ nosio. 

5. Koji je za nas razpet bio. 

Krunica slavna. 

1. Koji je od mrtvih uzkrsnuo. 

2. Koji je na nebo uzašao. 

3. Koji je Duha Svetoga poslao. 

4. Koji je tebe, Djevice, na nebo 
uzeo. 

5. Koji je tebe, Djevice, na nebu 
okrunio. 

Za pokojne: 

Koji neka se smiluje vjernim mrtvi¬ 
ma. 

Na svršetku: 

I duše vjernih po milosrđu Božjem 
počivale u miru. Amen. 

41. FRANJEVAČKA KRU¬ 
NICA. 

I. Način. 

Bože ,u pomoć mi priteci. 

Gospodine, pohiti da mi pomogneš. 

Slavaotcu. 

1. U prvom otajstvu razmišljajmo 
radost, * kojom se napunilo prečisto 
Srdce Marijino, * kad joj je arkan- 
đeo Gabriel naviestio, * da je iza¬ 
brana Majkom Sina Božjega. 

Otčenaš, 10 zdravomarijo, slavaotcu. 

2. U drugom otajstvu razmišljajmo 
radost, * kojom se napunilo prečisto 
Srdce Marijino, * kad je došla u po¬ 
hode svojoj svetoj rodici Elizabeti, * 
i slušala gdje je ova pozdravlja * kao 
pravu Majku Sina Božjega. 

Otčenaš, 10 zdravomarijo, slavaotcu. 

3. U trećem otajstvu rajmišljajmo 
radost, * kojom se napunilo prečisto 
Srdce Marijino, * kad je uz neoka- j 

ljani ljiljan L/oga djevičanstva * po¬ 
rodila bez boli svoga sina Isusa. 

Otcenas, 10 zdravomarijo, slavaotcu. 

4. U četvrtom otajstvu razmišljaj¬ 
mo radost, * kojom se napunilo pre- 
čisto Srdce Marijino, * kad je vidjela 
sv. tri Kralja * kako dolaze da se 
poklone njezinu Sinu božanskome Dje¬ 
tešcu, * i prosvietljeni svetom vjerom 
njemu se klanjaju * kao pravome čo¬ 
vjeku, pravomu kralju i pravomu 
Bogu. 

Olčenaš, 10 zdravomarijo, slavaotcu. 

5. U petom otajstvu razmišljajmo 
radost, * kojom se napunilo prečisto 

i Srdce Marijino, * kad nakon tri dana 
nađe u hramu među naučiteljima 
svoga izgubljenog Sina Isusa, * gdje 
ih pita i gdje im odgovara. 

Otcenas, 10 zdravomarijo, slavaotcu. 

6. U šestom otajstvu razmišljajmo 
radost, * kojom se napunilo prečisto 

Srdce Marijino, * kad joj se božanski 
Sin uzkrsnuvši od mrtvih * ukaza za- 
odjeven slavom i svjetlošću. 

Otcenas, 10 zdravomarijo, slavaotcu. 

7. U sedmom otajstvu razmišljaj¬ 
mo radost, * kojom se napunilo pre¬ 
čisto Srdce Marijino * kad ju je uz¬ 
nesenu na nebesa * presveto Trojstvo 
okrunilo za kraljicu neba i zemlje * 
i postavilo za odvjetnicu grješnika 

* i za našu premilu Majku. 

Otcenas, 10 zdravomarijo. slavaotcu. 

Dvie zdravomarijo, jedan otcenas, zdra¬ 
vomarijo, slavaotcu. 

Pomolimo se. Bože, koji si 
dao, da se Srdce tvoje presvete Maj¬ 
ke * napuni divnim radostima -u tebi: 

* podaj milostivo, * da se po njezi¬ 
nim zaslugama neprestano napunja- 
mo nebeskom utjehom. * Koji živiš 
i kraljuješ u vieke vjekova. Amen. 


















n. Način. 

1. Koga si, neoskvrnjena Djevice, s 
radošću po Duhu Svetom začela. 

2. Koga si, neoskvrnjena Djevice, s 
radošću k Elizabeti u pohode no¬ 
sila. 

3. Koga si, neoskvrnjena Djevice, s 
radošću rodila. 

4. Koga si, neoskvrnjena Djevice, s 
radošću trim mudracima na po¬ 
klonu pokazala. 

5. Koga si, neoskvrnjena Djevice, s 
radošću u hramu našla. 

6. Koga si, neoskvrnjena Djevice, s 
radošću prva uzkrsnuloga vidjela. 

7. Koji je tebe, neoskvrnjena Dje¬ 
vice, * s radošću na nebo uzeo i 
za kraljicu neba i zemlje okrunio. 

42* SPOMENI SE! 

Spomeni se, brate i sestro, * da 
si jedino zato stvoren, * da ljubiš, 
služiš i slaviš svoga Boga u ovom 
životu, * a na drugom svietu, da ga 
na vieke uživaš. 

Spomeni se, da smrt dolazi brzim 
korakom * i da je možda mnogo bli¬ 
že, nego li misliš. 

Spomeni se, da ćeš za kratko vrle- 
me Gospodinu morati dati račun * o 
svemu dobru, koje si mogao učiniti, 
a niesi učinio, * kao i o svemu zlu, 
koje si morao ostaviti, a niesi osta¬ 
vio. 

Spomeni se, da svaki, koji god 
umre u smrtnome griehu, * odmah 
s dušom ide u oganj pakleni, * a 
na svršetku svieta da će otići i s tie- 
lom u pakao. 

Spomeni se, da imaš jednu jedinu 
dušu, * ako nju spasiš, spasio si sve, 
zauviek, * a ako nju izgubiš, izgubio 
bio si sve, zauviek. 

Spomeni se, da široki put vodi u 
propast, * a onaj koji se hoće spa- 

siti, * da mora nadvladati sebe i no¬ 
siti svoj križ. 

Spomeni se, da Bog zaslužuje, * 
da ga štuješ u svako vrieme i na 
svakom mjestu. * On se posvuda na¬ 
lazi * i on ti daje svako dobro, * 
vremenito i duhovno. 

Spomeni se, da vrieme prolazi i* 
ne vraća se više; * što više živiš, to 
manje imaš još živjeti. * Tko zlo živi, 
zlo i umire. 

Spomeni se, da si dužan * svoga 
bližnjega ljubiti kao samoga sebe. * 
Jao tebi, ako uzpiruješ svađu i ne¬ 
slogu. 

Spomeni se, da je pakao pun grješ- 
nika, * koji su se htjeli obratiti, * a 
u istinu niesu se nikada obratili. 

Spomeni se, da onaj, koji se hoće 
čuvati grieha, * mor'a se čuvati grješ¬ 
ne prigode; * pogibeljni su razgovori 
mreže đavolske. 

Spomeni se napokon, da te Isus 
čeka, * da ti oprosti griehe; * tko 
zna, nije li to posljednji poziv! # 


43. DUHOVNA SVETA 
PRIČEST. 

Isuse moj, vjerujem, da Si prisu¬ 
tan u presvetom Sakramentu; * ufam 
se u te, ljubim te nadasve. * Iz ove 
ljubavi kajem se od srdca za sve 
griehe * i ne ću nikada više griešiti. 

* Moja duša čezne za tobom; * ali 
jer te ne mogu sada uistinu bitno 
primiti u presvetom Sakramentu, * 
dođi bar duhovnim načinom u moje 
srdce. 

Sada misli , da si Isusa uistinu primio 
i reci: 

Isuse moj, klanjam ti se, * kao da 
si u mom srdcu zaista prisutan * i 
sjedinjujem se posve s tobom. * One 
daj, da se ikada od tebe razstavim. 

* Tvoj sveti blagoslov sašao na mene 
i ostao vazda. Amen. 

BOŽE MOJ, SVE MOJE DOBRO! 

